CELEX: 32013R0276
Language: fi
Date: 2013-03-19 00:00:00
Title: Komission täytäntöönpanoasetus (EU) N:o 276/2013, annettu 19 päivänä maaliskuuta 2013 , tiettyjen tavaroiden luokittelusta yhdistettyyn nimikkeistöön

23.3.2013   
            
            
               FI
            
            
               Euroopan unionin virallinen lehti
            
            
               L 84/9
            
         KOMISSION TÄYTÄNTÖÖNPANOASETUS (EU) N:o 276/2013,
   annettu 19 päivänä maaliskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Puukomposiitista valmistettu terassilauta, jonka mitat ovat noin 0,15 × 0,02 × 3,7 m ja joka koostuu jätepuukuiduista (60 %), kierrätysmuovista (HDPE) (30 %) sekä muuta kuin muovia olevista lisäaineista, täyteaineista, UV-suoja-aineista ja pigmenteistä (10 %). Lauta on valmistettu ekstruusiolla. Sen profiili on suorakaiteen muotoinen ja tiheys 1,20 g/cm3.
                  Laudan yläpinta on karhennettu ja teksturoitu, kun taas alapinta on uurrettu. Laudan sivulla on uria koko sen pituudella.
                  Laudalla on jäykän, taipumattoman muovituotteen ominaisuudet, ja sen täytteenä on puujätettä. Se on puun korvike, ja sitä käytetään esimerkiksi terassien ja kulkuteiden valmistukseen.
               
               
                  3918 90 00
               
               
                  Luokittelu määräytyy yhdistetyn nimikkeistön 1 tulkintasäännön, 3 tulkintasäännön b alakohdan ja 6 tulkintasäännön sekä CN-koodien 3918 ja 3918 90 00 nimiketekstien mukaisesti.
                  Koska puukuituja käytetään ainoastaan täytteenä ja koska muovi pitää puukuidut yhdessä ja antaa tuotteelle sen olennaisen ominaisuuden, luokittelu 44 ryhmän puutavaraksi ei tule kyseeseen (ks. harmonoidun järjestelmän selitykset, 44 ryhmä). Sen vuoksi tuotetta on pidettävä päällystämisessä käytettävänä muovina.
                  Sen vuoksi tavara on luokiteltava CN-koodiin 3918 90 00 muoviseksi lattianpäällysteeksi.